S/oiy of Ufiii. 187 



la laua e noho ana, he niii loa ko Hakau huhvi ia Umi, ma na mea a pan loa, 

 ina e liee o Umi i ko Hakau papa, alaila, olelo mai o Hakai: ia Umi : "Mai liee oe i kuu 

 papa heenalu, no ka mea, aolie alii o kou makuahine. Pela ka malo." Pela no ka 

 noho inoino ana o Hakau ia Umi, a kipaku okoa ia Umi, alaila, hele aku la o Umi me 

 kona mau lioa hele, o Omaokamau, o Piimaiwaa. Ia lakou i pii aku ai mai Waipio 

 aku a ka pali o Koakea, a hala ia, hiki i Kukuihaele, alaila, loaa o Koi, alaila, hele pu 

 oia me Umi. Mai laila aku lakou a Kaumoalii, a Koholalele, Kealakaha, oia kona 

 wahi i hanau ai, a malaila kona makuahine e noho ana o Akahiakuleana. Aka, aole 

 nae lakou i kipa ma laila, hele kuewa wale aku la no lakou me ka malihini. Hele aku 

 la lakou a noho ma ka palena o Hilo me Hamakua, oia ka aina o Waipunalei, no ka 

 aui ana o ka la, kipa ae la lakou ma laila e noho ai. 



Aia hoi he nui na kaikamahine maka palupalu o laila e noho ana, ike mai la 

 lakou i ka maikai o Umi ma, lalau mai la ia lakou i mau kane. A o Umi hoi, no ka 

 oi o kona kanaka maikai i mua o kona mau hoa hele, nolaila, elua ana waliine. 



I ko lakou noho ana i laila, hooholo iho la ko lakou manao, e huna ia Umi, a e 

 hoonoho ia ia me ka hana ole i kela mea i keia mea, a noho wale iho la o Umi, e like 

 ma ko lakou manao. 



Ma keia noho ana o lakou i laila, hele aku la o Omaokamau, o Piimaiwaa, o Koi, 

 i ka mahiai i ka aina o ko lakou makuahunowai, a ma ko lakou mahiai ana, mahalo 

 mai la ko lakou makuahunowai i ka ikaika i ka mahiai. Aka, o ko Umi mau makua- 

 hunowai, kaumaha ko laua manao, no Umi, i ka mahiai ole. A mahope o laila, hele 

 aku la lakou ma Laupahoehoe-kai, e auau kai ai. 



MOKUNA in. 



Ko Umi Noho Ilihune Ana. 



He AKAMAI loa o Umi i ka heenalu ana, i kona wa e noho iluhune ana ma 

 Laupahoehoe. Ia ia e heenalu ana, heihei iho la laua o Paiea, he kanaka akamai i ka 

 heenalu, no Laupahoehoe. I ko laua wa e heihei ana, hooke loa o Paiea ia Umi i ka 

 papa heenalu, a eha loa ko Umi poohiwi. Nolaila lilo ia i hala no Paiea e make ai ia 

 Umi i ka wa e puni ai o Hawaii ia Umi. 



A hiki i ke kau aku o Laupahoehoe, holo aku la o Omaokamau, o Piimaiwaa, 

 o Koi, i ka hoehoe me kamaaina o laila, a loaa mai la ka lakou aku, olioli iho lakou 



